Chlorophyceæ 



93 



4. Underorden. Siphonales. 



Forholdsvis store Alger, som bestaar af lange, grenede Traade 

 eller Rør uden Skillevægge i det Indre men med talrige Kærner 

 i det vægstillede Protoplasma. De betegnes derfor enten som en- 

 cellede eller som „ikke cellulære". Da Legemerne kan være 

 stærkt udformede og differentierede, er det i Virkeligheden una- 

 turligt at betragte dem som dannede af een Celle. Forøvrigt kan 

 enkelte Dele af Løvet godt afgrænses fra det øvrige, men dette 

 sker ikke ved typiske Tværvægge. Løvet eller de Traade, hvoraf 

 det er sammensat, vokser ved Spidsevækst. Kromatoforerne er 

 talrige, smaa og skiveformede. Den ukønnede Forplantning sker 

 ved Sværmesporer eller Aplanosporer, den kønnede ved Kopula- 

 tion af Zoogameter, sjældnere ved Ægbefrugtning (Vaucheriaceæ). 

 Forplantningscellerne dannes (næsten altid) i særlige Dele af Løvet, 

 der som oftest afgrænses mod den vegetative Del. 



Denne Underorden kan maaske afledes fra Protococcoideerne, men den viser 

 ogsaa Tilknytning til Siphonocladiaceerne (bl. a. Halicystis), og maaske til He- 

 terocontæ (Botrydium, Vaucheria). 



21. Fam. Bryopsidaceæ. De oprette Skud, som udgaar fra 

 rhizomlignende Traade, er fjerformet forgrenede eller bærer en 

 Mængde til alle Sider rettede 

 Kortskud. De talrige Kroma- 

 toforer indeholder hver et 

 Pyrenoid. Zoosporer fore- 

 kommer ikke. Gameterne 

 dannes sædvanlig i de almin- 

 delige Kortskud; disse af- 

 grænses da ved deres ind- 

 snævrede Basis fra Hoved- 

 aksen, som oftest kun ved 

 Fortykkelse af Væggen, og 

 Indholdet deles da i en 

 Mængde Gameter med 2 

 Cilier, som frigøres gennem 

 et Hul i Gametangiets Spids. Der er en betydelig Forskel mellem 

 de større, grønne, hunlige Gameter og de mindre, hanlige, som 

 indeholder en lille gul Kromatofor, og som sædvanlig dannes i 

 andre Planter end de hunlige. Zygoten vokser direkte ud til en 

 ny Plante. Bryopsis plumosa o. a. i Saltvand. 



Fig. 119. Bryopsis plumosa. A, Plante i 

 naturlig Størrelse. B, et Stykke svagt for- 

 størret visende Vækstpunktet og de i op- 

 stigende Følge dannede Kortskud. 



(Lyngbye). 



